b"\n_START_ARTICLE_\nJ\xc3\xbcrgen von Beckerath\n_START_SECTION_\nAportacions acad\xc3\xa8miques\n_START_PARAGRAPH_\nA m\xc3\xa9s de la seva obra cronol\xc3\xb2gica, Beckerath ha escrit al llarg de la seva carrera acad\xc3\xa8mica nombroses publicacions, en qu\xc3\xa8  ha dissipat molts sup\xc3\xb2sits o creences anteriors en analitzar meticulosament l'evid\xc3\xa8ncia original. Per exemple, en 1966 va examinar i va transcriure una estela poc conegudam datada l'any 22 d'Osorkon II, que es creia relatava un jubileu. Beckerath va revelar que en aquest document no s'esmenta cap Heb Sed ni celebracions del Jubileu d'Osorkon, com seria d'esperar si s'haguessin celebrat. En lloc d'aix\xc3\xb2, Beckerath va demostrar que en l'estela simplement es llegeix: \xc2\xabany 22 \xc2\xba sota la Majestat del Rei de l'Alt i el Baix Egipte, Usermaatra Setepenamon (nom de Nesut-Bity d'Osorkon II), fill de Ra, el b\xc3\xa9 estimat Osorkon Meryam\xc3\xb3n (nom de Sa-Ra) en la pres\xc3\xa8ncia dels d\xc3\xa9us Osiris, Horus i Isis que li beneeixen.\xc2\xa0\xc2\xbb En altres paraules, el document \xc3\xa9s nom\xc3\xa9s una estela perfectament normal que representa al rei davant aquesta trinitat dels d\xc3\xa9us. Beckerath encertadament observa que aquesta nova evid\xc3\xa8ncia llan\xc3\xa7a seriosos dubtes sobre la transcripci\xc3\xb3 que Edward Wente (1976) va realitzar a Bubastis d'una inscripci\xc3\xb3 danyada: \xc2\xabque el Heb Sed es va celebrar l'any 22\xc2\xbb i no en l'any 30, com era habitual entre els faraons de la dinastia XXII._NEWLINE_Altres coneguts estudis van ser el que va realitzar sobre la identitat Sheshonq II i un estudi del papir de Brooklyn en qu\xc3\xa8 sost\xc3\xa9 que la refer\xc3\xa8ncia sobre l'any 49 del regnat, que s'atribueix generalment a Sheshonq III, es refereix a Psusennes I."